SPOROČILO ZA JAVNOST

**Skupina GLS izdala prvo trajnostno poročilo**

**Amsterdam, 18. februar 2014.** **Odgovorno ravnanje z ljudmi in okoljem je pomembno načelo skupine GLS.** **Vseevropski ponudnik storitev paketne dostave je v trajnostnem poročilu, ki je bilo izdano pred kratkim, dokumentiral svojo vključenost v družbo, okoljske dejavnosti in napredek.**

Naravnim virom in podnebju prijazna dostava, ravnanje z okoljem, nagrajeno s certifikatom ISO, in raznolika vključenost v družbo – zadnje poročilo skupine GLS poda obsežne informacije o celoviti trajnostni strategiji podjetja. Mnogi primeri iz prakse ponazarjajo, kako so različna nacionalna podjetja družbeno in ekološko zavedna, hkrati pa tudi povečujejo učinkovitost in pospešujejo rast.

Eden od poudarkov je GLS-jeva okoljska pobuda ThinkGreen. GLS si je zadal tudi okoljske cilje, saj želi spodbujati in nadzirati okoljske dejavnosti v celotni skupini ter meriti njihovo uspešnost. Ponudnik storitev paketne dostave poroča tudi o pobudi ThinkSocial, ki obsega vse njegove aktivnosti, povezane s pravičnimi in iskrenimi stiki z javnostjo, osebjem, prevoznimi partnerji in vozniki.

**Izmerljiva skrb za okolje**

V poglavju o okolju skupina GLS predstavi prve rezultate svojih ukrepov. »V zadnjih dveh poslovnih letih smo uspeli skupne emisije ogljikovega dioksida in ogljikovih ekvivalentov zmanjšati za štiri odstotke, in to kljub večjim količinam dostavljenih paketov,« je povedal Rico Back, predsednik uprave skupine GLS.

Zahvaljujoč novim, okolju prijaznim skladiščem, naložbam v učinkovitejše tehnologije in ukrepom za varčevanje z energijo je GLS emisije ogljikovega dioksida iz elektrike in ogrevanja dejansko zmanjšal za 22 odstotkov. Število vozil, ki ustrezajo standardu evro 4 ali več, se je prav tako povečalo za osem odstotkov, in sicer na več kot 77 odstotkov.

**Družbena odgovornost**

V poglavju ThinkSocial GLS predstavi najpomembnejše izobraževalne in razvojne ukrepe, ki jih ponuja svojemu osebju. Osredotoči se tudi na podporno sodelovanje s prevoznimi podjetji in njihovimi vozniki, pri katerem imajo pomembno vlogo skupne dejavnosti in optimizacije postopkov.

»Če si v družbo vključen bolj, kot zahtevajo družbeni standardi, to pomeni, da razmišljaš za naprej,« je dejal Rico Back. GLS-jeva podjetja so torej dejavna tudi v svojih družbenih okoljih, tako da podpirajo kampanje za zbiranje sredstev, sponzorirajo športne in kulturne prireditve ter ponujajo brezplačne prevozne storitve za dobrodelne namene.

**Redno poročanje**

GLS-jevo trajnostno poročilo pomeni začetek rednega poročanja, ki bo predstavljajo osnovo za stalni dialog s strankami, zaposlenimi, prevoznimi partnerji in javnostjo, podjetje pa bo tako postalo preglednejše. Dokument je na voljo na GLS-jevi spletni strani ([gls-group.eu](http://www.gls-group.eu)).

***Skupina GLS v Evropi***

GLS, General Logistics Systems, B. V., (s sedežem v Amsterdamu), več kot 220.000 strankam v Evropi ponuja zanesljive in visokokakovostne storitve paketne dostave, ki jih dopolnjujejo logistične in ekspresne storitve. Vodilno načelo skupine je postati »najkakovostnejši ponudnik paketne logistike v Evropi«. V tem duhu je trajnost za GLS izrednega pomena: njihova vseevropska pobuda ThinkGreen združuje dejavnosti za varovanje okolja. Skupina z lastnimi in partnerskimi podjetji zajema mrežo 37 evropskih držav in je globalno prisotna prek pogodbenih dogovorov. GLS razpolaga s 37 središči za pretovarjanje blaga in 667 skladišči. S svojo mrežo predstavlja enega od vodilnih ponudnikov storitev paketne dostave v Evropi. Približno 14.000 zaposlenih na leto obdela 380 milijonov paketov, vsak dan pa je na cesti kar 18.000 njihovih dostavnih vozil. V poslovnem letu 2012/13 je GLS ustvaril 1,84 milijarde evrov prihodkov.